Na temelju članka 39. i 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17), članka 6. Zakona o zakupu poslovnog prostora („Narodne novine“ broj 125/11, 64/15 i 112/18), članka 52. Statuta Općine Kolan ( „Službeni glasnik Općine Kolan“ broj 5/18) i članka 15. Odluke o zakupu poslovnog prostora („Službeni glasnik Općine kolan 1/18, 5/18), načelnik Općine Kolan, donosi

ODLUKU

O RASPISIVANJU NATJEČAJA I VISINI ZAKUPNINE

ZA ZAKUP POSLOVNOG PROSTORA U ZGRADI

NA ADRESI TRG KRALJA TOMISLAVA 3 KOLAN

Članak 1.

Ovom odlukom uređuje se način utvrđivanja početnog iznosa visine zakupnine za zakup poslovnog prostora u zgradi sagrađenoj na k.č.br. 8604 k.o. Kolan, na adresi Trg kralja Tomislava 3, a u skladu sa Javnim natječajem.

Članak 2.

Poslovni prostor koji je predmet natječaja nalazi se u prizemlju zgrade na adresi Trg kralja Tomislava 3 i namijenjen je obavljanju medicinske djelatnosti.

Početni iznos mjesečne zakupnine za poslovni prostor iz ove Odluke određuje se u iznosu od 1,00 (jedne) kune po četvornom metru (m2).

Zakupnina iz ovog stavka određena je prema članku 16.st.3 Odluke o zakupu poslovnog prostora („Službeni glasnik Općine Kolan“ broj 1/18 i 5/18).

Zakupnina izračunata na način opisan u stavku 2. ovog članka primjenjuje se kao početni iznos zakupnine kod raspisivanja natječaja za davanje u zakup poslovnog prostora.

Članak 3.

Ova odluka stupa na snagu drugi dan od objave u Službenom glasniku Općine Kolan.

KLASA:372-03/18-01/14  
URBROJ: 2198/33-03/02-18-1

Kolan, 04. ožujka 2019.godine

NAČELNIK

OPĆINE KOLAN

Marin Pernjak